|  |
| --- |
| **Радионица: Удружења грађана – упознавање с радом локалних удружења грађана** |

**ЦИЉ:**

Циљ ове радионице је да се ученици упознају с радом локалног удружења грађана као примером добре праксе.

**ЗАДАЦИ:**

* Представљање локалног удружења грађана
* Разговор о активностима и акцијама које је ово удружење грађана спровело у локалној заједници

**Материјал за рад:**

**Напомена:**

Пожељно је да представник локалног удружења грађана подели ученицима брошуре о раду и акцијама организације коју представља.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ОПИС АКТИВНОСТИ:**

**Напомена:**

За потребе овог часа потребно је да наставник/ца унапред контактира локално удружење грађана и обезбеди учешће једног (или више) представника овог удружења. Такође, неопходно је да у договору са представником локалног удружења грађана припреми кораке потребне за ову активност.

**Први корак**

(Трајање: 5 минута)

Наставник/ца представља ученицима госта (или више њих) из локалног удружења грађана позивајући их да саслушају његову презентацију.

**Други корак**

(Трајање: 20 минута)

У овом делу активности гост представља локално удружење грађана. Нарочито је важно да презентацијом буду обухваћене следеће области:

* историјат удружења
* законски оквир рада удружења
* мисија удружења
* конкретне активности које је ово удружење спровело

**Трећи корак**

(Трајање: 20 минута)

По заврштеку презентације ученици добијају могућност да госту постављају питања. Од госта се очекују конкретни и кратки одговори како би што већи број ученика добио прилику да постави питања.

Овај корак могуће је организовати на неколико начина:

* Спонтано постављање питања
* Сваки од ученика на парчету папира запише питање за госта
* Сви ученици унапред поставе питања како би гост могао своје одговоре да организује у складу са временским могућностима и интересовањима ученика.

**Напомена:**

 Наставник/ца може да организује сусрет са предствницима удружења грађана за више разреда у истом термину.